cyanic-selkie/wikianc huggingface dataset:
Բրոնխներ
Մարդ
Բրոնխների պատը մի քանի շերտից է կազմված` ներսից բրոնխները պատված են լորձաթաղանթով (ներքին), որը կազմված է էպիթելից և մկանային սկավառակներից, ենթալորձաթաղանթային հիմքից, ֆիբրո-աճառային թացանթից և ադվենտիցիայից (արտաքին)։ Էպիթելը միաշերտ է, բազմաշարք է, թարթիչավոր գավաթաձև բջիջներով։ Լորձաթաղանթի թիթեղիկը և ենթալորձաթաղանթը կազմված են շարակցական հյուսվածքից և պարունակում են լորձային գեղձերի հյութազատական բաժիններ։ Ֆիբրո-աճառային թաղանթը ներկայացված է աճառային օղակներով, որոնք միացած են շարակցական հյուսվածքով (ճյուղավորման և բրոնխների տրամաչափի փոքրացման հետ, օղակները փակվում են, վերածվելով կղզյակների, այնուհետև աճառային հատիկների, և վերջապես փոքրագույն տրամաչափի բրոնխներնում  անհետանում են։  Ադվենտիցիան կազմված է շարակցական հյուսվածքից։  Բրոնխների ճյուղավորման հետ դիտվում է նրանց տրամաչափի փոքրացում, փակում,  աճառային օղակների չափերի փոքրացում,  մկանյաին թիթեղիկի հաստացում, բրոնխների էպիթելի բարձրության փոքրացում։  Բրոնխների ճյուղավորումներում տեղակայված են բազմաթիվ ավշային հանգույցներ, որոնք թոքերի հյուսվածքներից ընդունում են ավիշը, ավշային գոյացությունները, (ավշային ֆոլիկուլները) առկա են նաև բրոնխների պատերում, հատկապես ճյուղավորման հատվածներում։ Բրոնխների արյան շրջանառությունը  իրականացվում է բրոնխային զարկերակներով, որոնք հեռանում են աորտայի կրծքային հատվածից և աղեղից, իսկ նյարդավորումը տեղի է ունենում  թափառող, սիմպաթիկ և ողնուղեղային  նյարդերով։
Արտաքին հղումներ
Կատեգորիա:Շնչառական համակարգ
Լնդաբորբ
Լնդաբորբ, գինգիվիտ, լնդերի հիվանդություն, որն ունի բորբոքային, տարաճական և այլ բնույթ։ Պատճառներն են՝ լնդերի հյուսվածքների վրա արտաքին գրգռիչների (կապար, մանգան, բիսմութ) անմիջական ազդեցությունը, օրգանիզմի ռեակտիվականության ընդհանուր կամ տեղական խանգարումները։ Արտահայտվում է լնդերի ցավոտությամբ և արյունահոսությամբ։ Վնասակար գործոնների երկարատև ազդեցությունից առաշանում են լնդերի դեստրուկտիվ (քայքայիչ) փոփոխություններ, խոցոտում, էրոզիա։ Մեռուկացման հատվածների ի հայտ գալը ուղեկցվում է օրգանիզմի թունավորման երևույթներով, բարձրանում է մարմնի ջերմաստիճանը, առաջանում է գլխացավ, անքնություն, բերանի տհաճ հոտ։
Ծանոթագրություններ
Կատեգորիա:Կապար Կատեգորիա:Բերանի խոռոչի հիվանդություններ
Կամպոբասո (այլ կիրառումներ)
Կամպոբասո, կարող է վերաբերել՝
Կամպու Գրանդի (այլ կիրառումներ)
Կամպու Գրանդի, կարող է վերաբերել՝
Կամսար (այլ կիրառումներ)
Կամսար, կարող է վերաբերել՝
Կայ (այլ կիրառումներ)
Կայ, կարող է վերաբերել՝
Շակ Սվարտ
Շակ Սվարտ (հոլանդ.՝ Sjaak Swart, ), նախկին հոլանդացի ֆուտբոլիստ, հարձակվող։
Կարիերան «Այաքս» ակումբի կազմում
Շակ Սվարտը հանդիսանում է «Այաքս» ակումբի սանը։ Նրա մեկնարկային հանդիպումն ակումբի հիմնական կազմում եղել է 1956 թ. սեպտեմբերի 16-ին, երբ թիմը մրցում էր «Տելսթար» ակումբի հետ Նիդերլանդների Գավաթի խաղարկության շրջանակներում։ Այդ հանդիպումն ավարտվեց Այաքսի հաղթանակով 3։2 հաշվով ։ Հենց իր առաջին մրցաշրջանում էլ ֆուտբոլիստը կարողանում է դառնալ Նիդերլանդների առաջնության չեմպիոն (1956/57 մրցաշրջան)։ Իր առաջին գնդակը Այաքսի կազմում կարողացել է հեղինակել 1957 թ. հոկտեմբերի 6-ին, երբ թիմը մրցում էր «ՆՕԱԴ» ակումբի հետ։ Այդ հանդիպումն ավարտվեց Այաքսի հաղթանակով 3։1 հաշվով ։
Ընդհանուր հաշվով Սվարտն «Այաքս» ակումբի կազմում անցկացրել է 599 հանդիպում, դարձել 224 գոլի հեղինակ, իսկ միայն առաջնության խաղերում մասնակցել է 463 խաղի, դարձել 176 գոլի հեղինակ։ Շակը ռեկորդակիրների թվում է իր անցկացրած հանդիպումների քանակով «Այաքս» ակումբի կազմում։ Այաքսի կազմում ֆուտբոլիստը 8 անգամ կարողացել է դառնալ երկրի առաջնության հաղթող, 5 անգամ նվաճել է երկրի գավաթը, նաև նվաճել է տարբեր եվրոպական գավաթներ։
Նվաճումներ
• Նիդերլանդների առաջնության չեմպիոն - 1957, 1960, 1966, 1967, 1968, 1970, 1972, 1973
• Նիդերլանդների գավաթակիր - 1961, 1967, 1970, 1971, 1972
• Եվրոպայի սուպերգավաթակիր - 1973
• Միջմայրցամաքային գավաթի հաղթող - 1972
• Ինտերտոտոյի գավաթակիր - 1962
Հղումներ
Կատեգորիա:Հոլանդացի ֆուտբոլիստներ Կատեգորիա:1938 ծնունդներ Կատեգորիա:Հուլիսի 3 ծնունդներ Կատեգորիա:Այաքսի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Նիդերլանդների հավաքականի ֆուտբոլիստներ
Կայա (այլ կիրառումներ)
Կայա, կարող է վերաբերել՝
Կայծակ (այլ կիրառումներ)
Կայծակ, կարող է վերաբերել՝
Սենտ Անժել (Ալյեի գավառ)
Սենտ Անժել (Saint-Angel) համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Արևելյան Մոնլյուսոն կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03217։
Բնակչություն
Համայնքի բնակչությունը 2008 թվականին կազմում էր 736 մարդ։
Տնտեսություն
2007 թվականի տվյալներով 476 աշխատունակ տարիքի մարդկանցից (15-64 տարեկան) 364-ը տնտեսապես ակտիվ էին, 112-ը անգործունակ (ակտիվության ցուցանիշը 76,5 %, 1999 թվականին եղել է՝ 70,0 %)։ 364 աշխատունակ բնակիչներից 344-ը աշխատում էին (181 տղամարդ և 163 կին), անաշխատանք էին 20-ը (5 տղամարդ և 15 կին)։ 112 անգործունակ մարդկանցից 42-ը աշակերտներ կամ ուսանողներ են, 47-ը թոշակառու, 23-ը անաշխատունակ էին այլ պատճառներով ։
Կայսր (այլ կիրառումներ)
Կայսր, կարող է վերաբերել՝
Կիսելյովի ցուցակը
Կիսելյովի ցուցակը։ Դժոխքից փրկվածները («Список Киселёва. Спасённые из ада»), ռուսական վավերագրական ֆիլմ բելառուսական «Վրեժ» ջոկատի պարտիզան Նիկոլայ Կիսելյովի սխրանքի մասին, որը 1942 թվականի օգոստոսին փրկել է բելառուսական Դոլգինովո գյուղի 218 հրեա բնակիչների կյանքը՝ նրանց անցկացնելով ռազմաճակատի գիծը։
Ֆիլմւ նկարահանվել է «АБ-ТВ» ընկերության կողմից։ Վերնագիրը որոշվել է «Շինդլերի ցուցակը» ֆիլմի խորագրի համաբանությամբ։ Պրեմիերան կայացել է 2008 թվականի մայիսի 27-ին Մոսկվայի Կինոյի տանը, այն ցուցադրվել է ռուսական ու արտասահմանյան բազմաթիվ հեռուստաալիքներով ։
Փաստագրական հիմք
Ֆիլմի հիմքում ընկած է խորհրդային սպա, քաղղեկ Նիկոլայ Կիսելյովի սխրանքը, որը կարողացել է փախչել գերմանական գերությունից ու ընդգրկվել «Վրիժառու» պարտիզանական ջոկատի կազմում, որը գործում էր օկուպացված Բելառուսիայի տարածքում։ Ֆիլմում հիմնական տեղը հատկացվել է այդ իրադարձությունների ականատեսների պատմություններին։
1941 թվականին Բելառուսիայի տարածքը, որտեղ գտնվում էր նաև Դոլգինովո գյուղը, օկուպացվել է գերմանացիների կողմից։ Գյուղում ապրում էր 5000 հրեա։
Երկրում հրեաների զանգվածային ոչնչացումն սկսվել է 1942 թվականին։ Մինչ ամառ կենդանի է մնացել 278 հրեա, հիմնականում ծերեր, կանայք ու երեխաներ, որոնք հասցրել էին հեռանալ անտառ կամ թաքնվել։ Բելառու գյուղացիները չեն կարողացել թաքցնել նրանց՝ վախենալով պատժից։
«Վրեժ» պարտիզանական ջոկատը, որին են միացել փրկված հրեաները, բոլորովին հնարավորություն չուներ ընդունել և պահել այդ բոլոր մարդկանց։ Պարտիզանները հարցում են ուղարկել Մոսկվա և հրաման ստացել հրեաներին անցկացնել ճակատամարտի գիծը։
Անցումը տևել է մեկ ամսից ավել, երկու անգամ ջոկատը հանդիպել է գերմանական դարանակալման, շատերը վիրավորվել են։ Բախումներից մեկից հետո անհետացել է 50 մարդ, որոնց մասին այլևս ոչինչ չի իմացվել։ Երկու վիրավորների՝ ծեր կնոջ ու տղայի, ստիպված են եղել թողնել անտառում, սակայն նրանք նույնպես փրկվել են։
Խմբի ամենափոքր անդամը եղել է Բերտա անունով մի աղջիկ, որը հաճախ է լացել։ Ռազմաճակատի գծին մոտենալուն զուգահեռ դա դարձել է ավելի վտանգավոր։ Այդպիսի վտանգավոր պահերից մեկի ժամանակ Բերտայի ծնողները որոշել են խեղդել աղջկան, որպեսզի փրկեն ամբողջ խումբը։ Այդ ժամանակ Նիկոլայ Կիսելյովը գրկել է աղջկան, հանգստացրել նրան ու մինչև արշավի վերջը նրան տարել իր ձեռքերի վրա՝ փրկելով աղջկան ։
Օկուպացված տարածքով ավելի քան 1500 կմ ճանապարհ անցնելուց հետո Կիսելյովը ռազմաճակատի գծից անցկացրել է 218 մարդու, ինչից հետո ձերբակալվել է ռազմական հակահետախուզական ծառայության կողմից որպես դասալիք։ Սակայն նրա կողմից փրկվածները պաշտպանել են նրան, և Կիսելյովին ազատ են արձակել ։
Պատերազմից հետո Կիսելյովն աշխատել է արտաքին առևտրի նախարարությունում և ոչ ոքի չի պատմել այդ մասին։ Նա մահացել է 1974 թվականին՝ այլևս երբեք չհանդիպելով իր փրկած անձանցից որևէ մեկին ։
Իսրայելում Նիկոլայ Կիսելյովին շնորհվել է աշխարհի արդարակյացի կոչում։ Նրա կողմից փրկված մարդիկ, վերջիններիս երեխաներն ու թոռները, որոնք կազմում են ավելի քան 2200 մարդ, ամեն տարի հավաքվում են Թել Ավիվում հունիսի 5-ին՝ Դոլգինովոյի գետտոյում կատարված վերջին գնդակահարության օրը։ Նիկոլայ Կիսելյովին նրանք համեմատում են Մովսեսի հետ, որը ստրկությունից ազատել է հրեա ժողովրդին ։
Ֆիլմի պրոդյուսեր Յակով Կալլերը կինոնկարի գլխավոր հերոսի մասին ասել է.
Նիկոլայ Կիսելյովի դուստրը՝ Տատյանան, ինստիտուտում Յակով Կալլերի հետ սովորել է նույն խմբում, և նրանք լավ ճանաչել են միմյանց։ Բայց իր հոր մասին նա այդ ժամանակ Կալլերին ոչինչ չի ասել ։
Ֆիլմի ստեղծում
Ֆիլմի պրոդյուսերն է ռուսական «АБ-ТВ» հեռուստաընկերության գլխավոր տնօրեն, Հեռուստատեսության և ռադիոյի եվրասիական ակադեմիայի նախագահության անդամ Յակով Կալլերը, որին Բելառուսում հրեաների պատմության և մշակույթի թանգարանի տնօրեն Իննա Գերասիմովան ծանոթացրել է իր ուսումնասիրությունների նյութերին։ Սկզբում նախատեսվել է ստեղծել ֆիլմ ոչ միայն Կիսելյովի, այլև Դոլգինովո գյուղի և հրեաների զոհվելու մասին։ Սակայն հետագայում սցենարը փոխվել է, և ստացվել է ֆիլմ Կիսելյովի սխրանքի մասին։ Ֆիլմն ստեղծվել է թանգարանի նյութերի ու փաստաթղթերի, ինչպես նաև «Կեսլյովի ցուցակից» այն մարդկանց պատմությունների հիման վրա, որոնք մասնակցել են այդ իրադարձություններին և կենդանի էին ֆիլմի ստեղծման ժամանակ ։
Ֆիլմի ստեղծման ծախսերի 60 %-ը հատկացրել է Ռուսաստանի մշակույթի ու կինեմատոգրաֆիայի դաշնային գործակալությունը, իսկ 40 %-ը՝ պրոդյուսերը ։ Ֆիլմը հնչյունավորել են Իգոր Կվաշան ու Ալեքսանդր Նոսիկը։
Ստեղծագործական խմբին հաջողվել է գտնել 14 այդպիսի մասնակիցների։ 1942 թվականին նրանք եղել են 3-14 տարեկան երեխաներ, իսկ մեծահասակներն արդեն մահացել էին։ Ֆիլմի ստեղծման ժամանակ կենդանի մնացածներն ապրում էին Իսրայելում, ԱՄՆ-ում, և միայն մեկը՝ Իոսիֆ Կապլանը, Ռուսաստանում ։
Ֆիլմը բաղկացած է 7 էպիզոդից, որոնց մեծ մասն ականատեսների պատմություններն են։ Ֆիլմի ստեղծմանը մասնակցել են.
Արձագանքներ և մրցանակներ
Կինոռեժիսոր Տատյանա Լիոզնովան ֆիլմը դիտելուց հետո ասել է Յակով Կալլերին. «Ես վեց տարի չէի լացել հեռուստացույցի առաջ. դու ինձ ստիպեցիր լացել»։ Ռուսաստանի կինոգետների ու կինոքննադատների գիլդիայի նախագահ Վիկտոր Մատիզենը ֆիլմի մասին ասել է. «Կիսելյովի ցուցակի» 218 հրեաներից յուրաքանչյուրի մասին կարելի է ասել այն, ինչ ֆլորենցիացիներն ասում էին Դանթեի մասին. «Նա եղել է դժոխքում և դուրս եկել այնտեղից» ։
Կինոռեժիսոր Վալերի Բալայանը, որն սկսել էր ֆիլմի վրա աշխատել 2005 թվականին, հետո հրաժարվել էր շարունակել, կարծում է, որ ֆիլմը բավարար չափով չի բացահայտում պարտիզանների ու տղի լեհ բնակչության հակասեմականությունը։ Նա գրում է, թե ֆիլմում չի դիտարկվում Բելառուսում այն ժամանակ տիրող իրավիճակը, ինչի պատճառով Կիսելյովի սխրանքը, ըստ էության, մնացել է չբացահայտված, և ֆիլմը գնահատում է որպես «կառուցված կիսաճշմարտություն» («сконструированную полуправду») և «քաղցր-մեղցր միֆաստեղծագործություն» («слащавое мифотворчество») ։
Ֆիլմն արժանացել է տասնյոթ մրցանակների տարբեր կինոփառատոններում, ադ թվում՝
Ֆիլմի պրոդյուսեր Յակով Կալլերին ֆիլմի համար Ռուսաստանի հրեական համայնքի ֆեդերացիայի կողմից շնորհվել է «Տարվա մարդ 5769» կոչում «Հեռուստատեսություն» անվանակարգում ։
Արտաքին հղումներ
Կատեգորիա:Ռուսական վավերագրական ֆիլմեր Կատեգորիա:2008 ֆիլմեր Կատեգորիա:Ֆիլմեր Հոլոքոստի մասին Կատեգորիա:Ռուսերեն ֆիլմեր
Հին Երևանի առողջապահություն
Հին Երևանի առողջապահություն, առողջապահությունը Երևանում 18-20-րդ դարերում։
Պատմություն
Չնայած այն հանգամանքին, որ 18-րդ դարում հայկական բժշկությունը եվրոպականի ազդեցությամբ և ավանդույթների հիման վրա բավական զարգացել էր՝ պարսկական տիրապետության շրջանում Երևանում չի եղել առողջապահական ոչ մի հաստատություն՝ ո՛չ հիվանդանոց և ո՛չ դեղատուն։
Բժիշկներ
18-րդ դարի բազմաթիվ հայ բժիշկներից կարելի է հիշատակել երկուսին։ Առաջինը գրականության մեջ հիշատակվում է Հարություն անունով, մյուսը՝ Թաթուլ։ Սակայն նրանք չունեին համապատասխան բուժական հիմնարկներ և չէին կարող նվազագույն չափով կազմակերպել բնակչության բուժսպասարկումը։
Լևոն Տիգրանյան
1880թ. ակտիվ գործունեություն է ծավալել քաղաքային բժիշկ Լևոն Տիգրանյանը։ Նրա առաջարկով Երևանում հիմնվել է առողջապահական մշտական հանձնաժողով, որը պատասխանատու էր առողջապահական պայմանների բարելավման համար։ Նրա նախաձեռնությամբ 1881թ. սկսել է հրատարակվել «Առողջապահական թերթ» ամսագիրը։ Արդյունքում 1890-ականների վերջից քաղաքի սանիտարական պայմանները զգալիորեն բարելավվեցին։
Հովհաննես Հովհաննիսյան
Մոսկվայի համալսարանի բժշկական ֆակուլտետն ավարտած և Մոսկվայի (1889 թվական), Բեռլինի (1904 թվական), Վիեննայի և Փարիզի (1906, 1908 թվականներ) վիրաբուժական կլինիկաներում վերապատրաստված վիրաբույժ Հովհաննես Հովհաննիսյանը 1911 թ. Երևանում՝ Աստաֆյան 3 հասցեում բացել է առաջին մասնավոր վիրաբուժական հիվանդանոցը։ Այն ունեցել է 10 մահճակալ։ Գործել է երկու՝ վիրաբուժական և ակնաբուժական բաժանմունք։ Եղել է հասարակական ակտիվ գործիչ, դպրոցական բժիշկ, Կովկասյան հայկական բարեգործական ընկերության Երևանի բաժանմունքի նախագահ, քաղաքների միության Երևանի կոմիտեի բժշկական բաժնի վարիչ, Երևանի բժշկական ընկերության նախագահության անդամ։ Գրել է նաև վիրաբուժության տարբեր հարցերի վերաբերյալ աշխատություններ։
Դեղատներ
Արևելյան Հայաստանը Ռուսաստանին միանալուց հետո, հատկապես 1829-30թթ. համաճարակային հիվանդությունների ժամանակ, Կովկասի զինված ուժերի գլխավոր հրամանատարությունը տեղեկացավ, որ հայկական մարզում տեղակայված զորամասերը և դրանց աշխատողները չեն կարող դիմանալ առանց դեղատան։ Գեներալ Պասկևիչը հատուկ գրությամբ ներքին գործերի նախարարին կարողացավ համոզել Անդրկովկասի մի շարք քաղաքներում բացել զինվորական դեղատներ։ Դրանցից մեկն էլ բացվեց Երևանում՝ 1830թ. վերջին ներկայիս Դեղատան փողոցում և այդ պատճառով ստացավ Դեղատան անվանումը ։
Հիվանդանոցներ
Երևանը Ռուսաստանին միացվելուց հետո քաղաքում բացվեց զինվորական առաջին հիվանդանոցը։ Այն գտնվել է Երևանի բերդի տարածքում՝ Հուսեյն խանի նախկին հարեմի շենքում։ Այն տարեկան սպասարկել է ավելի քան 1.5 հազար զինվորականի և աշխատել մինչև 1860-ականները։ 1930-ականներին բերդի քանդվելուց հետո Երևանում հիվանդանոցն այլևս չի հիշատակվում ։
Ժամանակի ընթացքում Երևանում բացվեցին առողջապահական հիմնարկներ, սակայն դրանք բավական քիչ էին և ի վիճակի չէին բավարարելու բնակչության նվազագույն պահանջները։
20-րդ դարասկզբին Երևանում արդեն կային մի քանի բուժարաններ՝ քաղաքային հիվանդանոցը, ակնաբուժարանը, հոգեբուժարանը և բանտին կից հիվանդանոցը։ Դրանցից ամենախոշորը քաղաքայինն էր։ Հիվանդը բուժվելու համար ամսական վճարում էր 15 ռուբլի։ Հիվանդանոցում եղել է 12 մահճակալ, որից 7-ը տղամարդկանց բաժնում էր, 5-ը՝ կանանց։ Այս ժամանակաշրջանում քաղաքում հիշատակվում է մասնավոր 2 հիվանդանոց՝ վիրաբույժ Հովհաննիսյանի և բժիշկ Մելիքյանի բուժարանները։
Բժշկությունը Երևանում նոր զարգացման հասավ խորհրդային տարիներին ։
Ծանոթագրություններ
Կատեգորիա:Հայաստանի առողջապահություն
Կան (այլ կիրառումներ)
Կան, կարող է վերաբերել՝
Բուֆոնադ
Բուֆոնադ (buffonata - «կատակ, խեղկատակություն»), դերասանական խաղի չափազանցված զավեշտային ձև։
Բուֆոնադը երգիծական ներկայացումներում հանդիպող դերասանական այն խաղն է, որը դրսևորվում է չափազանցված և խեղկատակության հասնող շարժումներով, դիմախաղով, ձայնի հնչերանգով ։ Հիմնվում է կտրուկ չափազանցության (գրոտեսկ), ծաղրանմանային գործողությունների, երևույթների, հերոսի բնավորության գծերի վրա, որոնց շնորհիվ ստեղծվում է սատիրիկ էֆեկտ։ Եզրույթը նաև ունի «կատակերգական ներկայացում, բեմադրություն, փողոցային թատրոն» նշանակությունները։
Բուֆոնադի օրինակի հանդիպում ենք Ե. Չարենցի «Կապկազ-թամաշա» պիեսի մի շարք տեսարաններում։
Ծանոթագրություններ
Կատեգորիա:Թատրոնի ժանրեր Կատեգորիա:Կատակերգական ժանրեր
Կանավա (այլ կիրառումներ)
Կանավա, կարող է վերաբերել՝
Սկիրոս (քաղաք)
Սկիրոս (Σκύρος), փոքր քաղաք Հունաստանում՝ նույնանուն կղզու արևելյան ափին, Կենտրոնական Հունաստանի Էվբեա պերիֆերիայի Սկիրոս համայնքի վարչական կենտրոնը։ Բնակչության թվաքանակը ըստ 2011 թվականին անցկացված մարդահամարի տվյալների եղել է 1657 մարդ։
Քաղաքը գտնվում է թեք լանջին Բերդասարի, որի կատարին հին ակրոպոլիս և բյուզանդական ամրոց կա։
Սկիրոսն առաջին անգամ հիշատակվել է ֆրանսիացի ճանապարհորդ Ժոզեֆ Պիտտոն դը Տուրնեֆորի կողմից, 1702 թվականին։ Քաղաքում գործում են հնագիտական և Մանոսի ու Անաստասիա Ֆալտայցի՝ պատմության և բանահյուսության թանգարանները (Ιστορικό και Λαογραφικό Μουσείο Μάνου και Αναστασίας Φαλτάϊτς):
Քաղաքի տեսարժան վայրերից են նաև Սուրբ Երրորդության ու Սուրբ Աթենասոսի եկեղեցիները, 962 թվականին կառուցված Սուրբ Գեորգիոսի վանքը, կենտրոնական հրապարակում վեր խոյացող «Անմահ քնարերգություն» քանդակը, որ բարձրացվել է ի պատիվ բանաստեղծ Ռոբերտ Բրուքի։ Հազարավոր զբոսաշրջիկների են այստեղ հրապուրում-բերում նաև սկիրոսյան ամենամյա կառնավալները։
Սկիրոսից 17 կիլոմետր դեպի հյուսիս գտնվում է քաղաքի օդանավակայանը։
Բնակչությունը
1991 թ. -	1892 մարդ
2001 թ. - 	1890 մարդ
2011 թ. - ↘ 1657 մարդ
Աղբյուրներ
Կատեգորիա:Հունաստանի քաղաքներ Կատեգորիա:Հունաստանի բնակավայրեր
Կարլ Սլովեր
Կարլ Սլովեր (Karl Slover,), ամերիկյան դերասան սլավոնական ծագմամբ, առավել հայտնի է «Հրաշագործը Օզ քաղաքից» ֆիլմից, որտեղ հանդես էր գալիս արշավողներից մեկի դերում (1939)։ Ծնվել է Պրակովեց գյուղում, Սլովակիա (հնում՝ Հունգարիայի Թագավորություն)։ Վաղ հասակում ախտորոշել են մակուղեղի թերաճ, որը նրա ծնողները փորձել են ամեն կերպ բուժել, սակայն չի հաջողվել, և Սլովերն ամբողջ կյանքում մնացել է գաճաճ։ 9-ը տարեկանում հայրը նրան ուղարկել է աշխատելու Բեռլինի փողոցային թատրոնում, իսկ մի քանի տարի անց Սլովերը տեղափոխվել է ԱՄՆ, որտեղ շարունակել է ներկայացումները ։ 1930-ական թվականներին նրան սկսեցին հրավիրել նկարահանվելու էպիզոդիկ դերերում, որտեղ նա հանդես է եկել «Նրանք տվեցին նրան հրացան» (1937), «Պստլիկի դաստիարակությունը» (1938), «Ապուշները» (1938), «Հրաշագործը Օզ քաղաքից» (1939) և «Կորցրած արձակուրդը» (1945) ֆիլմերում։Այդ նույն ժամանակահատվածում Սլովերը հանդես եկավ գաճաճների մասին շոուին, որով հյուրախաղերով ելույթ էր ունենում ԱՄՆ—ում։
Ավելի ուշ Սլովերը մասնակցություն ունեցավ տարբեր միջոցառումների՝ կապված «Հրաշագործը Օզ քաղաքից» ֆիլմի հետ։ 2007 թվականին Սլովերը յոթ դերասանների հետ, ովքեր ապրում էին մինչ այդ պահը և հանդես էին գալիս արշավողների դերում, մասնակցում է Հոլիվուդյան փառքի ծառուղում իրենց անվան աստղի բացմանը ։ Կյանքի վերջին տարիները նա անց է կացրել Ջորջիա նահանգի Դուբլին քաղաքում, որտեղ 2011 թվականի նոյեմբերին 93 տարեկանում մահացել է ։
Թբիլիսիի մաթեմատիկայի ինստիտուտ
Թբիլիսիի մաթեմատիկայի ինստիտուտ (ა. რაზმაძის სახელობის მათემატიკის ინსტიტუტი), գիտահետազոտական-ուսումնական հաստատություն։ Գտնվում է Թբիլիսիում։
Պատմություն
Ստեղծվել է 1933 թվականին` որպես Թբիլիսիի համալսարանի կառուցվածքային միավոր։ Համալսարանի կազմից դուրս էր եկել 1935 թվականին և մտել ԽՍՀՄ ԳԱ ակադեմիայի վրացական մասնաճյուղ։ Վրացական ՍՍՀ Գիտությունների Ակադեմիայի կազմից 1941 թվականին տեղափոխվեց Ակադեմիայի համակարգ.
1941-ից 1976 թվականներին ինստիտուտը ղեկավարել է Ն. Ի. Մուսխելեշվիլին]։
1967 թվականին ինստիտուտը պարգևատրվել է Աշխատանքային կարմիր դրոշի շքանշանով։
Գիտական հետազոտություններ
Մշակվել են տոպոլոգիայի խնդիրներ, թվերի տեսություն, ֆունկցիայի տեսություն, դիֆերենցիալ և ինտեգրալային հավասարումների տեսություն,  մոտավոր վերլուծություն և առաձգականության մաթեմատիկական տեսություններ։
Գրականություն
БСЭ, Էջ 315—316:
Կանարանա (այլ կիրառումներ)
Կանարանա, կարող է վերաբերել՝
Բազմալիճք
Ապրեի լիճ, լիճ Հայաստանի Կոտայքի մարզում, Գեղամա լեռների արևմտյան մասում, Սևաբերդ գյուղից 8 կմ հարավ–արևմուտք։ Բարձրությունը ծովի մակարդակից 3066 մ է, մակերեսը՝ 2 հա ։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Ծանոթագրություններ
Կատեգորիա:Կոտայքի մարզի լճեր
Դիենվիլ
Դիենվիլ (Dienville), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 809 մարդ, բնակչության խտությունը` 39.77 մարդ/կմ²։ Բնակավայրը զբաղեցնում է 20.34 կմ² տարածք։
Աշխարհագրություն
Գտնվում է Փարիզ քաղաքից 170 կմ արևելք, Շալոն ան Շամպայն քաղաքից` 70 կմ հարավ, Տրուա քաղաքից` 35 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 530 աշխատունակ (15-64 տարեկան) բնակիչ, որոնցից ակտիվ էին 376-ը, իսկ ոչ ակտիվները` 154։ Ակտիվության ցուցանիշը կազմում է 70,9 %։ 376 աշխատունակ մարդկանցից աշխատել է 322 անձ (175 տղամարդ և 147 կին)։ Գործազուրկ են եղել 54 անձ (21 տղամարդ և 33 կին)։ 154 անաշխատունակներից 40-ը եղել են աշակերտներ կամ ուսանողներ, 75-ը` թոշակառուներ, իսկ 39-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սենդրե
Սենդրե (Cindré), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Ժալինի սյուր Բեբր կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03079։
Բնակչություն
Համայնքի բնակչությունը 2008 թվականին կազմում էր 313 մարդ։
Տնտեսություն
2007 թվականի տվյալներով 199 աշխատունակ տարիքի մարդկանցից (15-64 տարեկան) 135-ը տնտեսապես ակտիվ էին, 64-ը անգործունակ (ակտիվության ցուցանիշը 67,8 %, 1999 թվականին եղել է՝ 72,0 %)։ 135 աշխատունակ բնակիչներից 122-ը աշխատում էին (65 տղամարդ և 57 կին), անաշխատանք էին 13-ը (7 տղամարդ և 6 կին)։ 64 անգործունակ մարդկանցից 18-ը աշակերտներ կամ ուսանողներ են, 25-ը թոշակառու, 21-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Անտիկիթիրա
Անտիկիթիրա կամ Անտիկիթերա (Ἀντικύθηρα Αντικύθηρα, հունարենից բառացիորեն թարգմանած՝ նշանակում է «Կիթերայի դիմաց»)՝ հունական կղզի, որը փռված է Եգեյան ծովի եզրին՝ Կրետե և Պելոպոնես կղզիների մոտ։
Տեղական ինքնակառավարման մարմինների 2011 թվականի բարեփոխումներից հետո կղզին կազմում է Կիթերայի նոմոսի մաս ։
Անտիկիթերա անվանումը կարող է նաև վերաբերել Անտիկիթերա նեղուցին, որի միջոցով միջերկրածովյան ջրերը<sup class="noprint Inline-Template " style="margin-left:0.1em; white-space:nowrap;">[<span title="The text near this tag may need clarification or removal of jargon. (December 2014)">պարզաբանում անհրաժեշտության ] լցվում են Կրետեի ծով ։
Կղզու հիմնական բնակավայրը և նավահանգստը Պոտամոսն է (բնակչությունը՝ 18 մարդ, ըստ 2001 թվականի մարդահամարի)։ Մեկ այլ բնակավայր՝ Գալանիանա, ունի 17 մարդուց բաղկացած բնակչություն։ Չարչարիելան ամենափոքր բնակավայրն է՝ 9 մարդ բնակչությամբ։ Անտիկիթերան երբեմն համարվում է լաստանավային բաժանարար գիծ Պիրեյի և Կրետեի միջև։
Պատմություն
Կղզու առաջին բնակիչները (մեր թվարկության 5-րդ կամ 4-րդ հազարամյակում), ամենայն հավանականությամբ եղել են սեզոնային որսորդները, ովքեր այնտեղ են մեկնել կապված թռչունների կղզի ներթափանցելու հետո. Կղզու բնակչությունը ժամանակի ընթացքում փոփոխվում է։ Կղզու մշակույթի ձևավորման համար կարևոր ազդեցություն է ունեցել Կրետեի բրոնզեդարյան մշակույթը ։
Մ.թ.ա. 4-րդ և 1-րդ դարերում, այն ծառայել է հիմք Կիլիկյան ծովահենների խմբի ձևավորման համար։ Այն ծառայել է ծովահենների կենտրոն մինչև Գնեոս Պոմպեոսի կողմից նրանց ոչնչացումը։ Նրանց բերդը մինչ օրս կարելի է տեսնել կղզու հյուսիս-արևելքում ։
Կենդանական աշխարհ
Անթիկիտիրան ծառայում է որպես կարևոր կանգառ չվող թռչունների համար։ Դա պայմանավորված է կղզու աշխարհագրական դիրքով և որոշ առանձնահատկություններ (երկակի լայնակի կղզի, հյուսիսից հարավ և շատ նվազ մարդկային գործունեությամբ) ։
Արտաքին հղումներ
Կատեգորիա:Հունաստանի կղզիներ
Սենսացիա (ֆիլմ, 2006)
Սենսացիա (Scoop)՝ Վուդի Ալլենի երկրորդ նախագիծը, որը նկարահանվել է ոչ թե ռեժիսորի բնակության վայրում՝ Մանհեթենում, այլ Լոնդոնում։
Սյուժե
Ֆիլմը սկսում է նավարկող նավի տեսարանից, որի վրա հավաքվել էին լուռ մարդիկ, իսկ նավի ծայրին կանգնած է Մահը՝ սև բալախոն հագած, ձեռքին՝ գերանդի։ Լրագրող Ջո Սթրոմբլը, Մահին կաշառք է առաջարկում, բայց նա չի արձագանքում։ Այդտեղ Մահվան հետ խոսակցություն է սկսում մի տիկին, ով բացահայտում է սարսափելի մի գաղտնիք. ամենայն հավանականությամբ առեղծվածային մարդասպանը, ով ահաբեկում էր Լոնդոնը և լորդ Լայմանի որդին, ում մոտ այդ տիկինը քարտուղարուհի էր աշխատում՝ նույն մարդն էին։ Տիկինը կասկածում էր, որ թունավորվել էր, Պիտերին սպանությունների մեջ կասկածելուց անմիջապես հետո։ Ջո Ստրոմբլը հասկանում էր, որ ձեռքում խոշոր սենսացիա ունի, սակայն նա մահացած է և ի վիճակի չէ ոչինչ անել։ Նա հանգիստ մոտենում է նավաշուրթին և ցատկում է մութ ջրերի մեջ։
Պատվախնդիր ամերիկացի ուսանողուհի Սոնդրա Պրանսկին տեղափոխվում է Լոնդոն պրակտիկայում, լրագրություն սովորելու համար։ Իր առաջին հարցազրույցը նա ձախողում է, քանի որ համաձայնում է բարձրանալ ռեժիսորի համար, և նրա հետ վիսկի խմում։ Այստեղ միսս Պրանսկի կյանքը սկսում է բարելավվել. Չուդինի ներկայացման ժամանակ դեմատերիալիզացիայի արկղից հայտնվում է Ջո Ստրոմբլը և կոչ է անում լրագրողուհուն հետաքննություն անցկացնել։ Գործով սկսում է զբաղվել ոչ միայն թեթևամիտ Սոնդրան այլև ծեր աճպարար Չուդինը, ներկայանալով որպես նրա հայր։
Ծանոթագրություններ
Կատեգորիա:2006 ֆիլմեր Կատեգորիա:Վուդի Ալլենի ֆիլմեր Կատեգորիա:Բրիտանական կինոկատակերգություններ Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Pinewood Studios-ում նկարահանված ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:2000-ականների ռոմանտիկ կինոկատակերգություններ Կատեգորիա:Relativity Media ֆիլմեր Կատեգորիա:Ամերիկյան քրեական կինոկատակերգություններ Կատեգորիա:Ամերիկյան կինոկատակերգություններ Կատեգորիա:Ամերիկյան ֆենտեզի ֆիլմեր Կատեգորիա:Բրիտանական ֆենտեզի ֆիլմեր Կատեգորիա:Ամերիկյան քրեական ֆիլմեր Կատեգորիա:Ֆիլմեր մահվան մասին Կատեգորիա:Ամերիկյան ֆանտաստիկ ֆիլմեր Կատեգորիա:Բադի մուվի Կատեգորիա:Բրիտանական քրեական ֆիլմեր Կատեգորիա:Ամերիկյան բադի մուվի կինոկատակերգություններ
Քվենտին Դորվարդ
«Քվենտին Դորվարդ», Վալտեր Սքոթի պատմավեպը, առաջին անգամ տպագրվել է 1823 թվականին։ Վեպում պատմվում է Լիեժյան ապստամբության և ֆրանս-շոտլանդական դաշինքի մասին։ Գլխավոր հերոսը՝ շոտլանդացի երիտասարդ ազնվականը, ծառայում է Ֆրանսիայի թագավոր Լյուդովիկոս XI-ի պալատում։ Հիմնական պատմական աղբյուրը Ֆիլիպ դը Կոմինայի գրառումներն են։
Սքոթը վեպը ավարտեց նախորդ վեպից հինգ ամիս անց։ Ընթերցողները թերահավատորեն էին վերաբերվում այն հանգամանքին, որ գրողը կարող էր այդքան շուտ ավարտել վեպը։ Հավանաբար այդ էր պատճառը, որ գրողի հայրենիքում այն բավականին դանդաղ էր վաճառվում ։ Սակայն Ֆրանսիայում այն մեծ իրարանցում առաջացրեց, իսկ գրքի ֆրանսերենից թարգմանությունները նվաճեցին ողջ Եվրոպան ։
Սյուժե
Վեպի գործողությունները տեղի են ունենում միջնադարյան Ֆրանսիայում, մոտավորապես 1468 թվականին, ընդգրկում է Ֆրանսիայի արքա Լյուդովիկոս XI-ի և նրա վասալ Բուրգունդիայի հերցոգ Կարլոս Խիզախի հակամարտության պատմությունը։ Ցանկանալով թուլացնել իր վասալի իշխանությունը՝ նա գաղտնի ապստամբության է դրդում Գենտ, Լիեժ և Մեխելեն քաղաքները իրենց սյուզերենի դեմ։
Բուրգունդիայի կոմսուհի Իզաբելլա դը Կուրան, գտնվելով հերցոգ Կառլոսի հովանավորության տակ, հրաժարվում է ամուսնանալ կոմս Կամպո-Բասսոյի հետ և փորձում է թաքնվել արքայի՝ Լյուդովիկոսի մոտ։
Ծանոթագրություններ
Կատեգորիա:1823 վեպեր Կատեգորիա:Պատմական վեպեր Կատեգորիա:Արկածային վեպեր Կատեգորիա:Վալտեր Սքոթի վեպեր Կատեգորիա:Հեռուստաշոուների հիմք ծառայած վեպեր Կատեգորիա:Էկրանավորված բրիտանական վեպեր Կատեգորիա:Անգլերեն գրքեր Կատեգորիա:Անգլերեն գրականություն
Կանգվար (այլ կիրառումներ)
Կանգվար, կարող է վերաբերել՝
Կանդելա (այլ կիրառումներ)
Կանդելա, կարող է վերաբերել՝
Կանդիդա (այլ կիրառումներ)
Կանդիդա, կարող է վերաբերել՝
Հակոբ Զորյան
Հակոբ Նշանի Զորյան (1894, օգոստոսի 25, Օրդու, Տրապիզոնի նահանգ- 1942 Ուրալ), պատմաբան, տնտեսագետ։ Փիլիսոփայական գիտությունների դոկտոր (1925), պրոֆեսոր (1931), ՀԽՍՀ գիտության և արվեստի ինստիտուտի թղթակից անդամ (1926)։
Կենսագրություն
1908-1912 թվականներին սովորել է Կոստանդնուպոլսի Պերպերյան վարժարանում, 1919-1920 թվականներին` Լոզանի համալսարանում, 1925 թվականին ավարտել է Բեռլինի համալսարանի քաղաքատնտեսական ֆակուլտետը։
Գերմանիայում մասնակցել է ուսանողական սոցիալական շարժմանը։ Հակոբ Զորյանը Սողոմոն Թեհլիրյանի հետ գործուն մասնակցություն է ունեցել «Նեմեսիս» գործողությանը և Թալեաթ փաշայի սպանությանը (1921 թվականի մարտի 15-ին)։
1925 թվականից դասախոսել է ԵՊՀ-ում. 1930-1937 թվականներին՝ հայ ժողովրդի պատմության ամբիոնի վարիչ, 1931-1937 թվականներին, միաժամանակ՝ պատմության ֆակուլտետի դեկան։ 1927-1929 թվականներին՝ Հանրային գրադարանի, 1932-1935 թվականներին՝ Կուլտուրայի պատմության ինստիտուտի, 1936-1937 թվականներին՝ Հայաստանի պատմության թանգարանի տնօրեն։ 1930-1931 թվականներին եղել է Կոոպերատիվ-տնտեսագիտական ինստիտուտի տնօրեն (ռեկտոր)։
Աշխատությունները վերաբերում են հին և միջնադարյան Հայաստանի հասարակական-տնտեսական պատմությանը, հայ խորհրդային պատմագրությանը։
1937 թվականին անհիմն բռնադատվել է, մահացել է բանտում, 1942 թվականին, հետմահու արդարացվել ։
Ծանոթագրություններ
Կատեգորիա:Օրդու քաղաքում ծնվածներ Կատեգորիա:Հայ պատմաբաններ Կատեգորիա:Հայ տնտեսագետներ Կատեգորիա:Հայ պրոֆեսորներ Կատեգորիա:Փիլիսոփայական գիտությունների դոկտորներ Կատեգորիա:Լոզանի համալսարանի շրջանավարտներ Կատեգորիա:Հումբոլդտի համալսարանի շրջանավարտներ Կատեգորիա:ԵՊՀ դասախոսներ
Ով ես դու․ Դպրոց 2015
'''Ով ես դու. Դպրոց 2015''' (հանգըլ՝ 후아유: 학교 2015, կորեերենի նոր ռոմանականացում՝ Huayu: Hakgyo 2015}}), 2015 թվականի հարավկորեական երիտասարդական դորամա (հեռուստասերիալ), որում նկարահանվել են Կիմ Սո Հյունը, Յուկ Սունգ Ջեն և Նամ Ջու Հյուկը։ Հեռարձակվել է 2015 թվականի ապրիլի 27-ից հունիսի 16-ը՝ KBS2 հեռուստաալիքի եթերում՝ երկուշաբթի և երեքշաբթի օրերին, ժամը 21։55-ին ։ Բաղկացած է 16 սերիայից։
Սա KBS-ի School խորագիրը կրող թվով 6-րդ դրաման է։ Մյուս դորամաները ցուցադրվել են 1999-2002 թվականներին, և միայն 2013 թվականին վերսկսել ցուցադրվել։ Սերիաները իրատեսորեն պատկերում են կորացի երիտասարդների պայքարը և երկընտրանքները, որոնք իրենք հանդիպում են իրենց երիտասարդության ժամանակ ։
Սյուժե
Գո Ըն Բյոլը և Լի Ըն Բին երկվորյակներ են։ Ըն Բին ապրում է «Սիրո տան»-ը, որը մանկատուն է Թոնգյոնգում (Հարավային Գյոնգսանգ նահանգում)։ Այստեղ փոքրիկները նրան որպես մայր են ընդունում։ Սակայն նա թաքցնում է այն փաստը, որ դպրոցում աղջիկների խմբի կողմից բուլինգիի է ենթարկվում, իսկ ուսուցիչները աչք են փակում։
Մյուս կողմից, Գո Ըն Բյոլը Սեգանգի ավագ դպրոցի ամենահայտնի աղջիկն է։ Դպրոցը Սեուլի Գանգնամ թաղամասի ամենահեղինակավոր կրթական հաստատությունն է։ Ըն Բյոլի լավագույն ընկերուհիներն են Չա Սոնգ Ջուն և Լի Չի Ջին, ինչպես նաև իր լավագույն ընկերը՝ Հան Յի Ան-ը, ով դպրոցի աստղ լողորդն է։
Ըն Բին և Ըն Բյոլը միևնույն արտաքինն ունեն, սակայն միայն Ըն Բյոլը գիտի երկվորյակ քրոջ գոյության մասին։ Ի տարբերություն ուրախ Ըն Բիի՝ Ըն Բյոլը կոպիտ և գաղտնապահ է։
Օրերից մի օր դպրոցական ուղևորության ժամանակ Ըն Բյոլն անհետանում է։ Միևնույն ժամանակ Ըն Բին անարդարացիորեն հեռացվում է դպրոցից և կամրջից նետվելով՝ ցանկանում է ինքնասպանություն գործել։ Տասն օր անց վիրավոր և հիշողությունը կորցրած Ըն Բիին գտնում են, և Ըն Բյոլի մայրը՝ մտածելով, որ գտել է աղջկան, տանում է իր տուն, և այնտեղ Ըն Բին սկսում է ապրել Ըն Բյոլի կյանքով։
Վարկանիշ
Նշում. - Ամենացածր դիտողականությամբ դրվագ; - Ամենաբարձր դիտողականությամբ դրվագ։
Արտաքին հղումներ
Կատեգորիա:Հարավկորեական հեռուստասերիալներ Կատեգորիա:2015 հեռուստասերիալներ Կատեգորիա:Հարավկորեական ռոմանտիկ հեռուստասերիալներ Կատեգորիա:Կորեերեն հեռուստասերիալներ
Կոսատո
Կոսատո (Cossato), կոմունա Իտալիայում, գտնվում է Պիեմոնտ մարզի Բիելլա գավառում։
Բնակչությունը կազմում է 15000 մարդ (2008 թվականի տվյալներով), բնակչության խտությունը կազմում է՝ 567 մարդ/կմ²։ Մակերեսը՝ 27 կմ²։ Փոստային ինդեքս՝ 13836. Հեռախոսային կոդ՝ 015:
Արտաքին հղումներ
Կատեգորիա:Իտալիայի քաղաքներ
Դոմբրովա Գուռնիչա
Դոբրովա Գուռնիչա (Dąbrowa Górnicza), քաղաք Լեհաստանի հարավային մասում։ Լեհաստանի Սիլեզիա մարզի քաղաքներից մեկը։ ։ Ունի մշակութային և պատմական հարուստ անցյալ։ Բնակչությունը կազմում է 128.040 մարդ՝ ըստ 2009 թվականի մարդահամարի ։ Պաշտոնական լեզուն լեհերենն է։
Արտաքին հղումներ
Կատեգորիա:Լեհաստանի քաղաքներ Կատեգորիա:1916 թվականին հիմնադրված բնակավայրեր
Սարմակո
Սարմակո (Сармако), գետ Ռուսաստանում, հոսում է Կաբարդինո-Բալկարիայի հանրապետությունում և Կարաչայ-Չերքեզիայի Հանրապետությունում։ Գետաբերանը տեղակայված է Մալկա գետի աջ ափին 123 կմ հեռավորության վրա։ Գետի երկարությունը 11 կմ է, ավազանի տարածքը 16,1 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Մալկա գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ջեք Լաուդեն
Ջեք Էնդրյու Լաուդեն ( Jack Andrew Lowden, ), շոտլանդացի կինոդերասան է։ Նրան մեծ համբավ է բերել «Պատերազմ և խաղաղություն» հեռուստասերիալում կատարած իր դերը։ Հեռուստասերիալը նկարահանվել է Լև Տոլտոյի «Պատերազմ և խաղաղություն» վեպի հիման վրա։ Նկարահանվել է Քրիստոֆեր Նոլանի «Դյունկերկ» ֆիլմում որպես գլխավոր դերակատար։
Կենսագրություն
Ջեք Լաուդենը ծնվել է 1990 թվականի հունիսի 2-ին Չելմսֆորդ քաղաքում (Էսսեքսի կոմսություն)՝ Գորդոն և Ժասմին Լաուդենների ընտանիքում : Տղան մեծացել է սովորական մի ընտանիքում, որը ոչ մի առնչություն չուներ արվեստի հետ։ Նրա մանկությունը անցել է շոտլանդական Օքսթոն գյուղում։ Ջեքի կրտսեր եղբայրը՝ Քալումը, բալետի պարող է, և իր կարիերան սկսել է վաղ տարիքից Շվեդիայի թագավորական բալետի խմբում  ։
Երբ Ջեքը տասը տարեկան էր, ծնողները նրան տարան Էդինբուրգի երիտասարդական թատրոն։ 12 տարեկան հասակում Ջեքը սկսել է հանդես գալ Գլազգոյի թագավորական թատրոնում։ Ջեքը սովորել է «Էրլսթոնի ավագ դպրոցում» (Earlston High School): Այնտեղ նա հանդես էր գալսի ամենամյա դպրոցական ներկայացումներով և տարբեր համերգներով։ Նրա խաղընկերներից էր հայտնի երգիչ Բադի Հոլլին (Buddy Holly): Ջեքը իր դերասանական պրոֆեսիոնալ կարեիրան սկսել է տասնյոթ տարեկան հասակում։ Այնոհետև ընդունվել է Լոնդոնի Դրամատիկական արվեստի թագավորական ակադեմիան։
2016 թվականին Ջեքը նկարահանվել է «Պատերազմ և խաղաղություն» հեռուստասերիալում՝ Նիկոլայ Ռոստովի դերում *             "Meet The Rising Stars Of InStyle's 2016 BAFTA Portfolio". InStyle UK. 7 March 2016.
2017 թվականի հուլիսին Ջեքը նկարահանվել է Քրիստոֆեր Նոլանի «Դյունկերկ» ֆիլմում ։ Ֆիլմը նկարահանված է իրական փաստերի հիման վրա։
2018 թվականին «Երկու թագուհի» ֆիլմում Ջեքը նկարահանվեց Հենրի Ստյուարտի դերում։ Ֆիլմում նրա խաղընկերն էր դերասանուհի Սիրշա Ռոնան։
2018 թվականին Ջեքը հաղթեց «Բրիտանական ակադեմիայի շոտլանդական մրցանակը» (British Academy Scotland Awards):
2019 թվականին Ջեքը տեղափոխվեց Էդինբուրգ։ Որոշ ժամանակ նա հարաբերությունների մեջ է եղել իռլանդա-ամերիկացի դերասանուհի Սիրշա Ռոնանի հետ։ Նա ակտիվ մասնակից է եղել Շոտլանդիայի անկախության շարժմանը։
Ծանոթագրություններ
Կատեգորիա:Լոուրենս Օլիվիեի մրցանակի դափնեկիրներ Կատեգորիա:Շոտլանդացի դերասաններ Կատեգորիա:Թատրոնի դերասաններ Կատեգորիա:Հեռուստատեսային դերասաններ Կատեգորիա:Բրիտանացի դերասաններ Կատեգորիա:Բրիտանացի կինոդերասաններ Կատեգորիա:Բրիտանացի հեռուստատեսային դերասաններ
Սև ծով (նկար)
Նկարագրություն
1881 թվականին Այվազովսկու կերտած «Սև ծով» կտավում հորիզոնի գիծը երկու հավասար մասերի է կիսում ողջ տեսարանը՝ տարանջատելով ծովն ու երկինքը։ Ամպամած, մռայլ և քամոտ օր է, կարծես  լսվում  են ծովի խուլ հառաչն ու  հոգոցները ։  Կտավի խորքում, հորիզոնի  մոտ գոյացող ալիքները համաչափ ռիթմով առաջ են շարժվում՝ մոնումենտալ շունչ  հաղորդելով  բնանկարին,  որտեղ իշխում են մոխրագույն, կապույտ ու կանաչավուն զուսպ երանգները։ Այվազովսկին  հրաժարվել  է  արտաքին շլացուցիչ էֆեկտներից և ալեկոծ ծովի խռով կերպարն ընդհանրացրել գեղարվեստական սուղ միջոցներով ։
Պերեդվիժնիկների ներկայացուցիչ,  ռեալիստական արվեստի  ջատագով  Իվան Կրամսկոյը,  որը  քանիցս  քննադատել  է  ծովանկարչի  աշխատանքները,  այս  անգամ փոխել է սեփական կարծիքն ու «Սև ծով» կտավը բնութագրել որպես նկարչության  մեջ երբևէ ստեղծված «առավել վեհաշունչ և պատկառազդու գործերից մեկը» ։
Ծանոթագրություններ
Կատեգորիա:1881 նկարներ Կատեգորիա:Հովհաննես Այվազովսկու նկարներ Կատեգորիա:Տրետյակովյան պատկերասրահի նկարներ
Չինգիզ խանի արձան (Ցոնժին Բոլդոգ)
Չինգիզ խանի ձիով արձանը Ցոնժին Բոլդոգում (Чингис хааны морьт хөшөө), Մոնղոլիայում Չինգիզ խանի ամենամեծ հուշարձանը և ամենամեծ ձիով արձանն աշխարհում ։
Նկարագրություն
Արձանը տեղակայված է Ուլան Բատորից 54 կմ հարավ-արևելք՝ Տուվե նահանգի, Էրդենե մարզի Ցոնժին Բոլդոգ շրջանում, ոչ հեռու Տուուլ գետի ափից, այն վայրում, որտեղ, ըստ բանավոր զրույցի, Չինգիզ խանը գտել էր ոսկե մտրակ։ Արձանի նախագծի հեղինակը քանդակագործ Դ. Էրդենեբիլեգն է, մասնակցել է ճարտարապետ Ժ. Էնխժարգալը։ Արձանի պաշտոնական բացումը տեղի է ունեցել 2008 թվականի սեպտեմբերի 26-ին ։
Արձանի բարձրությունը 40 մ է՝ առանց 10 մետրանոց պատվանդանի բարձրության հաշվման։ Արձանը պատված է 250 տոննա չժանգոտվող պողպատով և շրջապատված է 36 սյուներով, որոնք խորհրդանշում են Մոնղոլական կայսրության խաներին՝ Չինգիզ խանից մինչև Լինդեն խան։ Երկհարկանի պատվանդանի մեջ տեղավորված են գեղարվեստական պատկերասրահ, խուննուի պատմության թանգարան, բիլիարդանոց, ռեստորաններ, հուշանվերների խանութ և նիստերի դահլիճ ։ Ձիու գլխում տեղակայված է դիտահարթակ։
Ծանոթագրություններ
Կատեգորիա:Մոնղոլիայի մշակույթ Կատեգորիա:2008 հիմնադրումներ Մոնղոլիայում Կատեգորիա:Հսկայական արձաններ Կատեգորիա:Մոնղոլիայի տեսարժան վայրեր
Լոուրենս Քոլբերգի բարոյական զարգացման տեսություն
Լոուրենս Քոլբերգի բարոյական զարգացման տեսություն (նաև բարոյական զարգացման մակարդակներ), շվեյցարացի հոգեբան Ժան Պիաժեի կողմից մշակված հոգեբանական տեսության ադապտացիան։ Քոլբերգն այս տեսության շուրջ սկսել է աշխատել 1958 թվականին՝ Չիկագոյի համալսարանի հոգեբանության ասպիրանտուրայում ուսումնառության տարիներին, և զարգացրել այն իր ողջ կյանքի ընթացքում։
Ըստ բարոյական զարգացման տեսության՝ բարոյական վարքագծի հիմքը կազմող բարոյական դատողություններում առանձնացնում են զարգացման նույնականացման վեց փուլ, որոնցից յուրաքանչյուրում բարոյական երկընտրանքների պատասխանները նախորդից առավել ադվեկատ են ։ Քոլբերգը բարոյական զարգացման տեսությունը կառուցել է Պիաժեի կողմից ուսումնասիրված տարիքային սահմաններից հեռու ։ Պիաժեն ևս համարում էր, որ տրամաբանությունն ու բարոյականությունը զարգանում են կառուցողական փուլերի հիման վրա ։ Զարգացնելով Պիաժեի աշխատանքները՝ Քոլբերգը սահմանել է, որ բարոյական զարգացման գործընթացում գլխավոր դեր է խաղում արդարություն հասկացությունը, և որ այս զարգացումը տեղի է ունենում մարդու ողջ կյանքի ընթացքում ։ Այս հասկացության օգտագործումը երկխոսություն է առաջացրել նման հետազոտությունների փիլիսոփայական հետևանքների մասին ։
Բարոյական զարգացման վեց փուլերը բաժանվում են երեք մակարդակի՝ մինչպայմանական, պայմանական և հետպայմանական։
Տեսության հիմնական սկզբունքներ
Լոուրենս Քոլբերգի բարոյական զարգացման մոդելի հիմքում ընկած են հետևյալ պնդումները ․
Բարոյական հարցազրույցի մեթոդիկա
Իր վարկածները ստուգելու նպատակով Քոլբերգը 1958 թվականին ատենախոսության մեջ ստեղծել է բարոյական հարցազրույցի մեթոդիկան ։ 45 րոպեի ընթացքում մագնիսական ժապավենի օգնությամբ ձայնագրվել է կիսակառուցվածքային հարցազրույց, որտեղ հարցազրուցավարը, օգտագործելով բարոյական երկընտրանքներ, փորձել է պարզել հարցվողի բարոյական զարգացման մակարդակը։ Յուրաքանչյուր երկընտրանք ձևակերպվել է պատմության ձևով, որը ներկայացնում էր այնպիսի իրավիճակ, որտեղ հերոսը կանգնած է բարոյական երկընտրանքի առջև։ Հարցվողին տրվել են մի շարք բաց հարցեր, օրինակ՝ ինչպես ըստ իրեն պետք է վարվի հերոսը, նաև խնդրել են հիմնավորել հերոսի ճիշտ ու սխալ գործողությունները։ Մի քանի բարոյական երկընտրանքների ներկայացումից հետո կազմվել է հարցվողի բարոյական զարգացվածության մակարդակի ընդհանուր գնահատականը ։ Իր հետազոտության բնօրինակում Քոլբերգն օգտագործել է «Հայնցի երկընտրանքը» ։
Ստորև ներկայցաված են այն երկընտրանքները, որոնք օգտագործվել են Քոլբերգի բարոյական հարցազրույցի մեթոդիկայում ։
Հայնցի երկընտրանք
Երկընտրանք 1-ին՝ Եվրոպայում կինը մահանում էր քաղցկեղի հատուկ տեսակից։ Կար միայն մեկ դեղամիջոց, որը, ըստ բժիշկների, կարող էր փրկել նրան։ Դա ռադիումի տեսակ էր, որը վերջերս էր բացահայտվել քաղաքի դեղագործների կողմից։ Դեղերի պատրաստումը թանկ արժեր։ Բայց դեղագործը 10 անգամ ավելի գին էր սահմանել։ Նա 400 դոլար էր վճարել ռադիումի համար, իսկ դրա մի փոքր չափաբաժնի համար 4000 դոլար գին էր սահմանել։ Հիվանդ կնոջ ամուսինը՝ Հայնցը, դիմել էր իր բոլոր ծանոթներին պարտքով գումար վերցնելու խնդրանքով և օգտագործել բոլոր օրինական միջոցները, բայց կարողացել էր հավաքել միայն 2000 դոլար։ Նա դեղագործին պատմել է, որ կինը մահանում է և խնդրել է դեղամիջոցը վաճառել ավելի էժան գնով կամ գումարը ստանալ ավելի ուշ։ Դեղագործը, սակայն, ասել է. «Ոչ, ես բացահայտել եմ դեղը և պատրաստվում եմ գումար վաստակել դրա հաշվին՝ օգտագործելով բոլոր հնարավոր միջոցները»։ Եվ Հայնցը որոշել է ներխուժել դեղատուն և գողանալ դեղը։
Հարցեր Հայնցի երկընտրանքի վերաբերյալ․
Երկընտարնք 3-րդ՝ Ջոն 14-ամյա տղա է, որը շատ է ցանկանում ճամբար գնալ։ Հայրը խոստացել է, որ նա կարող է գնալ, եթե ինքնուրույն վաստակի դրա համար անհրաժեշտ գումարը։ Ջոն ջանասիրաբար աշխատել և կուտակել է ճամբար մեկնելու համար անհրաժեշտ 40 դոլարը և դեռ մի փոքր էլ ավելին։ Բայց հենց մեկնելուց առաջ հայրը փոխել է իր որոշումը, նրա որոշ ընկերներ որոշել են գնալ ձկնորսության, իսկ հայրը գումար չունի։ Նա Ջոյին ասում է, որ իրեն տա հավաքած գումարը։ Ջոն չի ցանկանում հրաժարվել ճամբար գնալու մտքից և պատրաստվում է մերժել հորը։
Երկընտրանք 4-րդ՝ Մի կին քաղցկեղի շատ ծանր տեսակ ունի, որի դեմ դեղամիջոց չկա։ Բժիշկ Ջեֆերսոնը գիտի, որ նրան մնացել ապրելու ընդամենը 6 ամիս։ Կինը սարսափելի ցավեր է ունենում, բայց նա այնքան թույլ է, որ մորֆիի բավարար չափաբաժինը նրան թույլ կտա ավելի շուտ մահանալ։ Նա նույնիսկ զառանցել է, բայց հանգիստ ժամանակներում նա խնդրել է բժշկին իրեն մահանալու համար մորֆիի բավարար չափաբաժին տալ։ Չնայած բժիշկ Ջեֆերսոնը գիտի, որ սպանությունը ողորմությունից հակաօրինական է, բայց մտածում է կատարել կնոջ խնդրանքը։
Երկընտրանք 5-րդ՝ Բժիշկ Ջեֆերսոնը գթասրտությունից դրդված՝ սպանություն էր գործում։ Այդ ժամանակ մոտակայքով անցնում էր բժիշկ Ռոջերսը։ Նա գիտեր իրավիճակի մասին և փորձում է կանգնեցրել Ջեֆերսոնին, բայց դեղամիջոցը արդեն տրվել էր։ Բժիշկ Ռոջերսը տատանվում է՝ տեղեկացնել բժիշկ Ջեֆերսոնի արարքի վերաբերյալ, թե ոչ։
Երկընտրանք 6-րդ՝ Ջուդին 12-ամյա աղջիկ է։ Մայրը նրան խոստացել էր, որ թույլ կտա գնալ իրենց քաղաքում կայանալիք ռոք համերգին, եթե գումար խնայի տոմսի համար։ Նա խնայել էր 15 դոլար տոմսի համար և ևս 5 դոլար։ Բայց մայրը փոխում է որոշումը և ասում Ջուդիին, որ այդ գումարը պետք է ծախսի դպրոցական նոր հագուստ գնելու համար։ Ջուդին հիասթափված է և որոշում է ցանկացած գնով գնալ համերգին։ Նա տոմս է գնել, իսկ մորը ասել, թե վաստակել է ընդամենը 5 դոլար։ Չորեքշաբթի օրը նա գնում է համերգի և ասում մորը, որ օրն անցկացրել է ընկերոջ հետ։ Մեկ շաբաթ անց Ջուդին պատմում է ավագ քրոջը՝ Լուիզային, որ գնացել է համերգին և ստել մորը։ Լուիզան մտածում էր՝ պատմել մայրիկին Ջուդիի արարքի մասին, թե ոչ։
Երկընտրանք 7-րդ՝ Կորեայում նավաստիների անձնակազմը նահանջել է թշնամու՝ իրենց գերազանցող ուժերի հետ հանդիպման ժամանակ։ Անձնակազմը հատել է գետի վրա գտնվող կամուրջը, բայց թշնամին հիմնականում դեռ գտնվում էր մյուս կողմում։ Եթե ինչ-որ մեկը գնա կամուրջ և պայթեցնի այն, ապա թիմի մնացած անդամները, ժամանակային առավելություն ունենալով, հավանաբար, կարող են փախչել։ Սակայն այն մարդը, որը պետք է մնա հետևում, որպեսզի պայթեցնի կամուրջը, չի կարողանա ողջ մնալ։ Կապիտանն այն մարդն է, որն ամենից լավ գիտի, թե ինչպես իրականացնել նահանջը։ Նա դիմում է կամավորներին, սակայն այդպիսիք չկան։ Եթե նա անձամբ գնա, հավանաբար մարդիկ չեն կարողանա ապահով վերադառնալ, քանի որ նա միակն է, որ գիտի՝ ինչպես նահանջել։
Երկընտրանք 8-րդ՝ Եվրոպայի երկրներից մեկում Վալժան անունով մի աղքատ մարդ, ինչպես նաև նրա քույրն ու եղբայրը, չեն կարողանում աշխատանք գտնել։ Չունենալով գումար՝ նա գողանում է հաց և անհրաժեշտ դեղորայք։ Նրան ձերբակալում են և դատապարտում 6 տարվա ազատազրկման։ Երկու տարի անց նա փախչում է և նոր անունով ապրում մեկ այլ քաղաքում։ Նա գումար է հավաքում և աստիճանաբար կառուցում մեծ գործարան, իր աշխատողներին վճարում բարձր աշխատավարձ և եկամտի մեծ մասը նվիրաբերում հիվանադանոցներին՝ այն մարդկանց, որոնք չէին կարողանում ստանալ բժշկական որակյալ ծառայություններ։ 20 տարի անց մի նավաստի հասկանում է, որ գործարանի սեփականատեր Վալժանն այն նույն տաժանակրորդն է, որին փնտրում է ոստիկանությունը։
Երկընտրանք 9-րդ՝ երկու երիտասարդ եղբայրներ հայտնվել են ծանր իրավիճակում։ Նրանք գաղտնի լքում են քաղաքը և գումարի կարիք ունեն։ Ավագ եղբայրը՝ Կառլը, ներխուժում է խանութ և գողանում հազար դոլար։ Կրտսեր եղբայրը՝ Բոբը, գնում է պաշտոնաթող եղած ծեր մարդու մոտ․ հայտնի էր, որ նա օգնում է մարդկանց։ Նա տեղեկացնում է այդ մարդուն, որ ինքը հիվանդ է, և վիրահատության համար իրեն հազար դոլար է անհրաժեշտ։ Բոբն այդ մարդուց գումար է խնդրում և խոստանում, որ կվերադարձնի, երբ ապաքինվի։ Իրականում Բոբը հիվանդ չէր և չէր պատրաստվում վերադարձնել գումարը։ Թեպետ ծերունին չէր ճանաչում Բոբին, սակայն տվեց անհրաժեշտ գումարը։ Այդպես Բոբը և Կառլը հեռացան քաղաքից՝ հազարական դոլարով։
Բարոյականության զարգացման փուլեր
Քոլբերգի վեց փուլերը կարելի է խմբավորել երեք մակարդակում՝ յուրաքանչյուրը՝ երկու աստիճանով։ Դրանք են՝ մինչպայմանական, պայմանական և հետպայմանական ։
Քոլբերգն առանձնացրել է բարոյական զարգացման 6 փուլ, որոնք բացահայտվում են Պիաժեի ճանաչողական փուլերին նման խիստ հաջորդականությամբ ։ Մի բարոյական փուլից մյուսին անցնելը ճանաչողական հմտությունների զարգացման արդյունք է և Էմպաթիաի ունակություն։ Քոլբերգը իր փուլերը չի կապում որոշակի տարիքային փուլերի հետ։ Մինչ մարդկանց մեծ մասն իր բարոյական զարգացման ընթացքում հասնում է գոնե երրորդ փուլին, մյուսները մնում են բարոյապես ոչ հասուն իրենց ողջ կյանքի ընթացքում։ Փուլերը հնարավոր չէ բաց թողնել, բոլորն անխուսափելիորեն տանում են դեպի նորը՝ ավելի համակարգային և տարբերակված, քան նրա նախորդներն էին՝ միաժամանակ միավորվելով նրանց  ։
Յուրաքանչյուր փուլում ձեռք բերած փորձը պահպանվում է հետագա փուլերում, սակայն կարող է դիտարկվել որպես պարզեցված՝ մանրամասների նկատմամբ անբավարար ուշադրության պարագայում։
Կուարենիա
Բնակչությունը կազմում է 1413 մարդ (2008 թվականի տվյալներով), բնակչության խտությունը կազմում է՝ 259 մարդ/կմ²։ Մակերեսը՝ 5 կմ²։ Փոստային ինդեքս՝ 28060. Հեռախոսային կոդ՝ 015.
Լոուրենս Քոլբերգի բարոյական զարգացման տեսություն
Մինչպայմանական մակարդակ
Բարոյական բանականության մինչպայմանական մակարդակը հատկապես տարածված է երեխաների մոտ, չնայած մեծահասակները ևս կարող են ցուցադրել դատողության նման մակարդակ։ Անհատն այս մակարդակում դատում է գործողության բարոյականության մասին դրա անմիջական հետևանքներով։ Մինչպայմանական մակարդակը բաղկացած է բարոյական զարգացման առաջին և երկրորդ փուլերից և բացառապես կապված է անհատի եսակենտրոն դիրքորոշման հետ։ Այս մակարդակում գտնվող երեխան դեռ չի յուրացրել և չի ներքնայնացրել համընդհանուր նորմերն առ այն, թե ինչն է ճիշտ, և ինչը՝ սխալ․ փոխարենը նա կենտրոնանում է գործողությունների արդյունքում առաջացող հավանական արտաքին հետևանքների վրա  ։
Կուարենիա
Բնակավայրի հովանավորն է համարվում Սուրբ Մարտինը։
Լոուրենս Քոլբերգի բարոյական զարգացման տեսություն
Մինչպայմանական մակարդակ
Այս մակարդակում երեխան արդեն արձագանքում է մշակութային կանոններին և «լավի» ու «վատի», «արդարի» ու «անարդարի» սահմաններին, բայց հասկանում է այդ սահմանները գործողությունների ֆիզիկական կամ զգայական հետևանքների իմաստով (պատիժ, պարգևատրում, առավելությունների փոխանակում) կամ այն անձանց ֆիզիկական իշխանության իմաստով, որոնք կարևորություն են տալիս այդ կանոններին ու սահմաններին (ծնողներ, ուսուցիչներ և այլն)։ Երեխայի պահվածքը հիմնված է բացառապես շահի սկզբունքի վրա և գնահատվում է հետագա հետևանքների տեսանկյունից։